জানাযায়, শ্রীমঙ্গল শহরতলীর ঢাকা-সিলেট মহাসড়কের সখিনা সিএনজি পাম্পের পাশে উত্তর উত্তর শুরের একটি ধান ক্ষেতের মাঠে ১০ দিনের জন্য বাউল গানের আসরের অনুমতি নিয়ে সেখানে আয়োজন করা হয়েছে সামাজিক অবক্ষয়ের বিভিন্ন কর্মকান্ড। প্রকাশ্যেই চলছে নারী নৃত্য। সাথে রয়েছে বিভিন্ন রকমের জুয়ার আসর। জুয়ার মধ্যে রয়েছে ওয়ান-টেন, চরকি, ঝান্ডি-মুন্ডাসহ আরও কয়েক ধরেনের জুয়া খেলা। আর এতে হুমরি খেয়ে পড়ছেন শ্রীমঙ্গল, মৌলভীবাজার ও বাহুবলের যুবসমাজ। টিনে মোড়ানো ঘরে নারী নৃত্যে দেখার জন্য নিধারণ করা হয়েছে ২০০ টাকা এন্টিফি। রাত ১০টার পর থেকে ভোর পর্যন্ত চলে এ তান্ডব।